کیم جونگ ینگ د انترپول مشر شو
د جنوبي کوریا کیم جونگ ینگ د انترپول یا د نړیوالو پولیسو د ادارې د مشر په توگه وټاکل شو.
کیم د روسیې د کورنیو چارو وزارت پخواني جگپوړي جنرال ته ماتې ورکړه چې امریکا، بریتانیه او نورو اروپایي هیوادونو یې د ټاکل کیدو کلک مخالف وو. کیم جونگ یانگ نن چهارشنبې په دوبۍ کې د انترپول په عمومي غونډه کې د رایو په اکثریت د انترپول یا د نریوال پولیسو د مشر په توگه د دوو کلونو لپاره وټاکل شو. د انترپول نوي مشر کیم جونگ یانگ په خپلو خبرو کې وویل: د انترپول د نوي مشر لپاره د رایې کارول داسې مهال وشوه چې د کریملین منتقدینو او لویدیځو قانون جوړونکو اندیښنه درلوده چې روسی پولیس الکساندر پروکوپچوک چې دا مهال د انټرپول مرستیال دی، ښایې دغه پُسټ ته انتخاب شي. د یوه روسي لخوا د دې ادارې د مشرۍ د نظریې مخالفانو ویل چې مسکو له دې ادارې څخه د خپلو سیاسي دښمنانو د تعقیب لپاره کار اخلي. د دې نظریې یوه بیلگه تبعید شوی روسی سوداگر بل برودر دی چې شپږ ځلې روسیې یې انترپول ته د نیولو درخواست کړی خو انترپول له پامه غورځولی. د ایرمتیج کپیتل د شرکت مشر بل برودر وايي: ښاغلی برودر په روسیې کې د پانگونې صندوق د مشر په توگه 230 میلیونه مالیاتي فساد افشا کړ چې د روسیې جگپوړو چارواکو کړی وه. د برودر تحقیقاتي وکیل سرگي مگنتځکي په 2009 کې ونیول شو او د پولیس په بند کې د وهلو ډبولو په نتیجه کې مړ شو. د روسیې محکمې وروسته بیا مگنتځکي او برودر په غیاب کې د پیسو په غلا تورن کړل. اوس روسي څارنوالان ادعا کوي چې برودر د مگنتځکي په وژلو کې لاس درلود او له انترپول څخه یې د نیولو غوښتنه کړې ده. د روسي عمومي څارنوال ویاند میخائیل الکساندروف وايي: برودر وایي د درواغو دا تورونه د انترپول څخه د روسیې د سواستفادې د بندیدو اړتیا په گوته کوي. انترپول په کرملین باندې هغو تورونو ته ځواب ندی ورکړی چې وایي د دغې ادارې د سیستم څخه ناوړه ګټه اخیستل شوې ده. انټرپول یا د نړیوالو پولیسو اداره ۹۵ کاله مخکې تاسیس شوه او د فرانسې په لیون ښار کې موقعیت لري. د کېم تر ټاکل کېدو وروسته د روسیې د کورنیو چارو وزارت ویلي چې پروکوپچوک به له دې وروسته هم د دغې ادارې د مرستیال په توګه خپله دنده پر مخ یوسي.